**Κοντόμο νο χι** (**こどもの日**) ή **Ημέρα των παιδιών** (**Kodomo no Hi**) είναι μία ιαπωνική γιορτή, που λαμβάνει χώρα στις 5 Μαΐου κάθε έτος στο τέλος των εορτασμών της Χρυσής Εβδομάδας. Παλιότερα ονομαζόταν **Ημέρα των Αγοριών** (端午の節句) (**Tango-no-Sekku** ή **Tango Matsuri**). Είναι επίσημη αργία στην Ιαπωνία. Ορίστηκε ως εθνική εορτή από την ιαπωνική κυβέρνηση το 1948, οπότε και μετονομάστηκε σε Ημέρα των παιδιών (κοντόμο νο χι). Η ημέρα αυτή είναι αφιερωμένη στις προσωπικότητες των παιδιών και στην ατομική τους ευτυχία και πρόοδο. Η ημέρα των Αγοριών αρχικά γιορταζόταν κατά αντιδιαστολή προς τη γιορτή των Κοριτσιών (Hinamatsuri, χίνα ματσούρι), που γιορτάζεται κάθε χρόνο στις 3 Μαρτίου. Μετά το 1948 Η Ημέρα των Παιδιών είναι αφιερωμένη και στα αγόρια και στα κορίτσια.

Εορταστικές εκδηλώσεις
----------------------

Στις 5 Μαΐου οι οικογένειες κρεμούν πολύχρωμα ανεμούρια σε σχήμα κυπρίνων, που ονομάζονται κοϊνομπόρι (鯉幟), δηλαδή «σημαία με κυπρίνο».  O μεγάλος μαύρος κυπρίνος συμβολίζει τον πατέρα, ο κόκκινος κυπρίνος συμβολίζει τη μητέρα και ο μικρός μπλε κυπρίνος συμβολίζει το καθένα από τα παιδιά της οικογένειας. Καθώς φυσάει ο άνεμος δημιουργείται η εντύπωση ότι τα ψάρια αυτά κολυμπούν. Ο κυπρίνος συμβολίζει το θάρρος, το πείσμα, τη δύναμη και την επιμονή, γιατί πάντα κολυμπάει αντίθετα στο ρεύμα του ποταμού. Οι γονείς με το έθιμο των κυπρίνων εκφράζουν την επιθυμία τα παιδιά τους να γίνουν γενναία και δυνατά. Το έθιμο με τους κυπρίνους ξεκίνησε από έναν Κινέζικο θρύλο για έναν κυπρίνο, που μεταμορφώθηκε σε δράκο, όταν πήδηξε προς τα πάνω σε έναν καταρράκτη στον κίτρινο ποταμό. Στην περίοδο Έντο οι οικογένειες των σαμουράι κρεμούσαν σημαίες έξω από τα σπίτια τους. Οι Ιάπωνες πετούν φύλλα ίριδος στο νερό, όταν κάνουν μπάνιο, γιατί σύμφωνα με παλαιά δοξασία τα φύλλα, που έχουν σχήμα σαν ξίφος, μπορούν να διώξουν μακριά τα κακά πνεύματα και να σβήσουν φωτιές. Επίσης, οι οικογένειες εκθέτουν έναν αριθμό κούκλων σαμουράι, που ονομάζονται γκογκάτσου νίνγκυο (gogatsu ningyo). Οι κούκλες σαμουράι συμβολίζουν παραδοσιακούς Ιάπωνες ήρωες, όπως τον Κίνταρο (Kintarō) και τον Μομοταρό (Momotarō), που είναι υποδείγματα θάρρους, ανδρείας και κουράγιου. Κάποιες φορές μια κούκλα είναι καβάλα πάνω σε έναν μεγάλο κυπρίνο. Επιπλέον, οι οικογένειες εκθέτουν παραδοσιακά κράνη σαμουράι (καμπούτο, kabuto) και πολεμικές στολές. Οι Ιάπωνες παραδοσιακά τρώνε αυτήν την ημέρα κασίβα-μότσι (*kashiwa-mochi)*, δηλαδή κέικ ρυζιού γεμιστό με γλυκιά πάστα φασολιών, και τσιμάκι (c*himaki)*, δηλαδή κέικ ρυζιού τυλιγμένο σε φύλλα μπαμπού ή ίριδος. Τα σπίτια διακοσμούνται με λουλούδια ίριδος, για να απομακρύνουν τα κακά πνεύματα.

Εικόνες
-------

* Κοϊνομπόρι στην πόλη ΤοτσίγκιΚοϊνομπόρι στην πόλη Τοτσίγκι
* Κοϊνομπόρι , 2005Κοϊνομπόρι , 2005
* Κοϊνομπόρι στο Ονομίτσι, ΧιροσίμαΚοϊνομπόρι στο Ονομίτσι, Χιροσίμα
* Κοϊνομπόρι Τσίζου Τοττόρι, ΙαπωνίαΚοϊνομπόρι Τσίζου Τοττόρι, Ιαπωνία
* Γέφυρα Κάντζιν και Κοϊνομπόρι στο φαράγγι ΚαβακαμίκιοΓέφυρα Κάντζιν και Κοϊνομπόρι στο φαράγγι Καβακαμίκιο
* Κοϊνομπόρι κάθετα στον ποταμό Κιτακαμιγκάβα στο Κιτακάμι, νομός Ιβάτε, βόρεια ΙαπωνίαΚοϊνομπόρι κάθετα στον ποταμό Κιτακαμιγκάβα στο Κιτακάμι, νομός Ιβάτε, βόρεια Ιαπωνία
* Γεύμα Τάνγκο νο σέκκου (Tango no sekku)Γεύμα Τάνγκο νο σέκκου (Tango no sekku)
* Τσιμάκι (Chimaki)Τσιμάκι (Chimaki)
* Τσιμάκι (Chimaki)Τσιμάκι (Chimaki)
* Κράνος Σαμουράι για τη γιορτή των παιδιώνΚράνος Σαμουράι για τη γιορτή των παιδιών
* Κασίβα-μότσι (Kashiwa-mochi)Κασίβα-μότσι (Kashiwa-mochi)
* Κασίβα-μότσι (Kashiwa-mochi) πάνω σε ένα τραπέζιΚασίβα-μότσι (Kashiwa-mochi) πάνω σε ένα τραπέζι

Δείτε επίσης
------------

* Shichi-Go-San
* Hinamatsuri
* Japanese\_festivals
* Public holidays in Japan

Παραπομπές
----------

1. 1 2  Fr?d?ric, Louis· Louis-Frédéric (2002). *Japan Encyclopedia*. Harvard University Press. ISBN 978-0-674-01753-5.
2. ↑  MacMillan, Dianne M. (1997). *Japanese Children's Day and the Obon Festival*. Springfield, NJ : Enslow Publishers. ISBN 978-0-89490-818-7.
3. 1 2 3  Perkins, Dorothy (1991). *Encyclopedia of Japan : Japanese history and culture, from abacus to zori*. New York : Facts on File. ISBN 978-0-8160-1934-2.
4. 1 2 3  «Matsuri - New World Encyclopedia». *www.newworldencyclopedia.org*. Ανακτήθηκε στις 19 Οκτωβρίου 2020.
5. 1 2  «Kid's Corner: Children's Day». *www.ny.us.emb-japan.go.jp* (στα Αγγλικά). Ανακτήθηκε στις 17 Οκτωβρίου 2020.
6. 1 2 3 4  «About Japan: A Teacher's Resource | Kodomo no hi: Children's Day Celebration | Japan Society». *aboutjapan.japansociety.org*. Ανακτήθηκε στις 17 Οκτωβρίου 2020.
7. ↑  Μηλιαρέσης, Γρηγόρης (6 Μαΐου 2013). «Ψάρια στον άνεμο». *ΕΛΛΑΔΑ - ΙΑΠΩΝΙΑ*. Ανακτήθηκε στις 17 Οκτωβρίου 2020.
8. 1 2  «Japan Fact Sheet, ANNUAL EVENTS» (PDF). *web-Japan.org/*. Ανακτήθηκε στις 17 Οκτωβρίου 2020.
9. ↑  «Kodomo No Hi: A Guide To Children's Day In Japan». *Savvy Tokyo* (στα Αγγλικά). 4 Μαΐου 2020. Ανακτήθηκε στις 19 Οκτωβρίου 2020. [*νεκρός σύνδεσμος*]
10. ↑  Louie, Elaine (1991-05-01). «For Children's Day, Sweets, Of Course (Published 1991)» (στα αγγλικά). *The New York Times*. ISSN 0362-4331.. Ανακτήθηκε στις 2020-10-17.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοντόμο νο χι** |


|  |  |
| --- | --- |
| 

|  |
| --- |
| * Πύλη:Ιαπωνία
 |

 |